## Pravilnik o upisu u Upisnik uzorkivača poljoprivrednog sjemena

### NN 167/2004 (30.11.2004.), Pravilnik o upisu u Upisnik uzorkivača poljoprivrednog sjemena

# ministarstvo poljoprivrede, Šumarstva i vodnoga gospodarstva

2938

Na
temelju članka  5. stavka 2., Zakona o
sjemenu, sadnom materijalu i priznavanju sorti poljoprivrednog bilja (»Narodne
no­vine« br. 137/04 – pročišćeni tekst), ministar poljoprivrede, šu­marstva i
vodnoga gospodarstva, donosi

## PRAVILNIK

### O UPISU U UPISNIK UZORKIVAČA POLJOPRIVREDNOG SJEMENA

I.
OSNOVNE ODREDBE

  Članak 1.

Ovim se Pravilnikom propisuje sadržaj, oblik i način vođenja
Upisnika uzorkivača sjemena poljoprivrednog bilja (u daljnjem tekstu: Upisnik
uzorkivača) i uvjeti koje moraju ispunjavati fi­zičke osobe za upis u Upisnik
uzorkivača.

 II. UPISNIK
UZORKIVAČA SJEMENA

  Članak 2.

Upisnik uzorkivača iz članka 1. ovog Pravilnika vodi
se na obrascu (obrazac UUS) koji je tiskan uz ovaj Pravilnik i njegov je
sastavni dio, a može se voditi i elektroničkim putem.

Članak 3.

Uz Upisnik uzorkivača osniva se i:

1. zbirka isprava, odvojeno za svaku upisanu fizičku
osobu, u koju se u obliku kartoteke unose isprave i drugi spisi u svezi s
upisom.

2. Imenik upisanih fizičkih osoba vodi se redom
prijavljivanja, vodi se elektroničkim putem, a broj pod kojim je uzorkivač
upisan u imenik predstavlja jedinstveni broj uzorkivača sjemena.

  Članak 4.

Upis u Upisnik uzorkivača
sjemena i imenik kao i unos isprava i drugih spisa u zbirku isprava obavlja
osoba koju za to ovlasti ministar poljoprivrede, šumarstva i vodnoga
gospodarstva (u daljnjem tekstu: ministar).

Ovlaštena osoba iz stavka 1. ovog
članka odgovorna je za pravilan upis i uredno vođenje zbirke isprava.

Članak 5.

Podaci upisani u Upisnik
uzorkivača koji se vodi na elektro­ničkom računalu, upisuju se na odgovarajući
medij kao sigurnosna kopija nakon upisa ili nakon svake promjene.

Ovlaštena osoba dužna je
čuvati upisnik, imenik i zbirku isprava tako da se zaštiti od zlouporabe,
oštećenja i uništenja.

Članak 6.

Fizičke osobe upisane u
Upisnik uzorkivača dužne su u roku od 30 dana prijaviti Ministarstvu
poljoprivrede, šumarstva i vodnoga gospodarstva (u daljnjem tekstu:
Ministarstvu) sve promjene nastale u uvjetima propisanim ovim Pravilnikom i
priložiti dokaze o tome.

Članak 7.

U Upisnik uzorkivača upisuju
se fizičke osobe koje vrše uzorkovanje sjemena za potrebe ispitivanja njegove
kakvoće, temeljem kojeg se vrši njegovo deklariranje i stavljanje u promet.

Članak 8.

U Upisnik uzorkivača sjemena
upisuju se sljedeći podaci:

1. ime i prezime i
prebivalište (mjesto, ulica i broj) fizičke oso­be;

2. upisni broj uzorkivača i
datum upisa;

3. broj i datum rješenja o
upisu u Upisnik i rješenje o brisanju iz Upisnika;

4. datum objave u »Narodnim
novinama«.

Članak 9.

Uzorkivač sjemena upisuju se
u Upisnik uzorkivača na temelju pisanog zahtjeva upućenog Ministarstvu.

Članak 10.

Ministarstvo će upisati u
Upisnik uzorkivača sjemena ako podnositelj zahtjeva ispunjava sljedeće uvjete:

1. da radi na poslovima koji
su vezani uz korištenje, obradu ili prodaju sjemena najmanje dvije godine,

2. ima završenu najmanje SSS
stručnu spremu,

3. da je uspješno završio
obuku uzorkovanja sjemena u Zavodu za sjemenarstvo i rasadničarstvo (u daljnjem
tekstu Zavoda) što dokazuje potvrdom koju o tome izdaje Zavod,

4. dostavljanjem pismene
izjave da će uzorkovanje sjemena vršiti prema pravilima navedenim u Pravilniku
o temeljnim zah­tjevima kakvoće, pakiranja i deklariranja sjemena
poljoprivrednog bilja, na način s kojim je upoznat tijekom obuke.

Članak 11.

Uz zahtjev za upis u Upisnik
uzorkivača prilažu se sljedeći prilozi:

1. dokaz o ispunjavanju uvjeta
o stručnoj spremi i radnom iskustvu;

2. potvrdu Zavoda o uspješno
završenoj obuci uzorkovanja sjemena,

3. izjavu sukladno članku 10., točke 4. ovog
Pravilnika.

Prilozi se podnose u izvorniku izuzev priloga iz
točke 1. koji može biti i u ovjerenom prijepisu ili preslici.

Članak 12.

Ministarstvo će uskratiti upis ako nisu udovoljeni
uvjeti iz članka 10. ovoga Pravilnika.

U skladu sa člankom 6. stavak 2. Zakona o sjemenu,
sadnom materijalu i priznavanju sorti poljoprivrednog bilja (u daljnjem tekstu:
Zakona) ministarstvo će brisati uzorkivača sjemena upisanog u Upisnik
uzorkivača iz članka 5. stavak 1. točke 10. Zakona:

– na njegov zahtjev i kada utvrdi da više ne
udovoljava uvjetima iz članka 10. i 11. ovoga Pravilnika, te ukoliko ne
ispunjava uvjete iz članka 13. Pravilnika o temeljnim zahtjevima kakvoće,
načinu ispitivanja, pakiranja i deklariranja sjemena poljoprivrednog bilja, te
ukoliko se u tri provjere u tijeku godine, a koje se provode u skladu sa
člankom 12. stavak 1. istog Pravilnika, odstupi više od dozvoljenih
tolerancija.

Članak 13.

Uzorkivač sjemena mora svoj posao obavljati prema
pravilima navedenim u članku 10. stavku 4. ovog Pravilnika i poduzeti sve mjere
da vjerodostojnost uzorka ne bude narušena.

III. ZAVRŠNE ODREDBE

Članak 14.

Ovaj Pravilnik stupa na snagu danom objave u
»Narodnim novinama«.

Klasa: 320-11-2/04-01/1
Urbroj: 525-1-04-1
Zagreb, 29. studenoga 2004.

Ministar
**Petar** **Čobankovi****ć**, v. r.

if !supportEmptyParas endif

Prilog: (1) obrazac
UUS

UPIS U UPISNIK UZORKIVAČA
POLJOPRIVREDNOG SJEMENA

if !supportEmptyParas endif

                Strana

|  |  |  |  |
| --- | --- | --- | --- |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| IME I PREZIME  (fizičke osobe) | if !supportEmptyParas endif | if !supportEmptyParas endif | |
| MJESTO, ULICA I BR. | if !supportEmptyParas endif | if !supportEmptyParas endif | |
| if !supportEmptyParas endif | if !supportEmptyParas endif | if !supportEmptyParas endif | |
| ŽUPANIJA | if !supportEmptyParas endif | if !supportEmptyParas endif | |
| if !supportEmptyParas endif | if !supportEmptyParas endif | if !supportEmptyParas endif | |
| UPISNI BROJ  UZORKIVAČA | if !supportEmptyParas endif | if !supportEmptyParas endif | |
| DATUM UPISA | if !supportEmptyParas endif | if !supportEmptyParas endif | |
| if !supportEmptyParas endif | Broj | Datum | |
| Broj i datum rješenja  o upisu/rješenje o  brisanju iz Upisnika | if !supportEmptyParas endif | if !supportEmptyParas endif | |
| Datum objave u  »Narodnim novinama« | if !supportEmptyParas endif | if !supportEmptyParas endif | |

if !supportEmptyParas endif

                                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_
                                                                          Potpis   (ovlaštena osoba)

Pravilnik, NN 167/2004-2938